आठ वार्डों में जनवरी से नगर निगम शुरू करेगा मिसिंग पाइपलाइन का काम
रांची | शहरके हर घर में सप्लाई वाटर पहुंचाने की योजना पर अब काम तेज कर दिया गया है। जनवरी के पहले सप्ताह से आठ वार्डों में मिसिंग लिंक पाइपलाइन बिछाने का काम शुरू होगा। नगर निगम वार्ड नंबर 15,16, 17,18,19,20,21 और 27 में सप्लाई पानी पाइपलाइन बिछाने का काम शुरू करेगा। इसकी तैयारी कर ली गई है। तीन से छह माह के अंदर पाइप लाइन बिछाने का काम पूरा करने का लक्ष्य रखा गया है। ताकि लोगों को पानी की समस्या से निजात मिल सके। उल्लेखनीय है कि मिसिंग पाइपलाइन की वजह से अभी कई घरों में सप्लाई का पानी नहीं पहुंच रहा है। हरमू में भी पाइपलाइन बिछाने का काम शुरू कर दिया गया है।
hin_Deva hin_Deva